कॉल्स
मैं, मैं, और डार्लीन
मार्च 29 सैन फ्रांसिस्को
जून 5 हंट्सविल
911, आपको क्या मदद चाहिए?
-मैं... -हाँ?
मैंने अभी उसे गोली मार दी। और मैं आत्मसमर्पण के लिए फ़ोन कर रहा हूँ।
तो अगर तुम किसी को यहाँ भेजना चाहो, मैं इंतज़ार करूँगा।
ठीक है, जिसे गोली मारी, क्या वह ज़िंदा है?
नहीं।
-क्या आप अभी उसके साथ हैं? -हाँ।
मैं ज़मीन पर बैठा हूँ, और वह मेरी गोद में है।
आपको यक़ीन है वह साँस नहीं ले रही है?
मैंने उसे चेहरे पर गोली मारी। वह मर चुकी है।
ठीक है। आपका पता क्या है, सर?
यह एक दुर्घटना थी।
मैं बस उसे डराना चाहता था। मेरा मंशा यह नहीं था...
मैं समझती हूँ। आपका पता क्या है?
ठीक है, यह 1255 अलूज़ा लेन है। यह इसका घर है।
आप अभी भी हथियारबंद हैं?
-हाँ, मेरे पास शॉटगन है। -ठीक है, सर। आपका नाम क्या है?
फ्लॉयड। फ्लॉयड नेल्सन।
फ्लॉयड, मैं चाहती हूँ आप उस बंदूक का चैम्बर ख़ाली करो
और उसे नीचे रख दो, ठीक है?
-ठीक है। -अफ़सर आ रहे हैं।
अब आप मुझे बता सकते हो क्या हुआ?
मैं... मैं घर पर था।
उसने फ़ोन किया और, ख़ैर, उसने तुरंत मुझसे लड़ना शुरू कर दिया।
मुझे काफ़ी बकवास सुनाई,
कि उसने मेरा सामान बाँध दिया है और अब वह मुझसे शादी नहीं करेगी।
उससे आप परेशान हो गए। मैं समझती हूँ।
उसने कहा वह अपनी बहन के साथ शहर से बाहर जा रही है। और मैं...
मैं... मैं उसे मारना नहीं चाहता था।
मैं दरवाज़ा खटखटा रहा था और वह जवाब नहीं दे रही थी।
तो मैंने अपने ट्रक से शॉटगन निकाली, और दरवाज़े को गोली मारकर खोलने की कोशिश की।
मुझे... मुझे नहीं पता था वह दरवाज़े के दूसरी तरफ़ है।
सुनने में दुर्घटना जैसी लग रही है।
यह कोई दुर्घटना नहीं है। मैं दोषी हूँ, समझ रही हो?
समझ रही हूँ, फ्लॉयड।
-तुम्हारा नाम क्या है? -माफ़ करना?
तुम्हारा नाम क्या है? कृपया।
मुझे वाक़ई इस वक़्त एक इंसान से बात करने की ज़रूरत है।
मेरा नाम ऐना है।
ऐना। अच्छा नाम है।
डार्लीन
आपने बंदूक ख़ाली कर दी है, सर?
सर? आप वहाँ हैं?
वह... वह मुझे अभी फ़ोन कर रही है।
क्या?
-कौन? -वह मेरी बाँहों में मरी पड़ी है।
-हैलो? -तुम्हारा सामान बाँध दिया है।
मैं उसे पोर्च पर छोड़ रही हूँ।
क्योंकि पता है क्या? अब इस सारी बकवास के लिए मुझ में कोई ताक़त नहीं बची है।
समझ रहे हो मेरी बात? मैं तुमसे शादी नहीं करूँगी।
और मैं अपनी बहन के साथ शहर से बाहर जा रही हूँ।
तो यहाँ आकर मेरा मन बदलने की कोशिश करने की ज़रूरत नहीं है,
क्योंकि मैं अपना मन नहीं बदलूँगी, और मैं तुमसे शादी नहीं करूँगी,
और मैं बर्नीस के साथ जा रही हूँ।
-तुम कौन हो? -क्या?
तुम कौन हो?
ओह, तुम कमीने!
क्या तुमने पी रखी है? ज़रूर पी रखी है।
डार्लीन? क्या यह तुम हो?
तुम्हें हुआ क्या है, फ्लॉयड?
तुम वह नहीं हो। तुम नहीं हो सकती हो। अलविदा।
-श्रीमान नेल्सन? -मैं... मैं समझ नहीं पा रहा।
किसी ने, जो सुनने में बिल्कुल उसके जैसी है, मुझे उसके नंबर से फ़ोन किया
और ठीक वही कहा जो उसने मुझसे अभी कुछ मिनट पहले कहा था।
ख़ैर, हो सकता है कोई उसका फ़ोन इस्तेमाल कर रहा हो।
-अरे, नहीं। -सर?
उसका फ़ोन यहाँ है। यहीं है। ज़मीन पर पड़ा है।
-मैं उसे देख रहा हूँ। -मुझे नहीं लगता मैं समझ रही हूँ।
यह कैसे हो रहा है?
सर, मेरे ख़्याल से आपको गहरा सदमा लगा है,
और मैं चाहती हूँ आप शांत और स्थिर रहें। समझ रहे हैं?
अफ़सर आ रहे हैं। क्या आपने अपनी बंदूक ख़ाली कर दी है?
सर?
क्या तुमने मुझे होल्ड पर डाल दिया था?
डार्लीन?
मैं जानती हूँ तुम यह सब सुनना नहीं चाहते हो,
लेकिन तुम्हें सुनना पड़ेगा। मेरा हो गया, ठीक है?
इसके और हम दोनों के साथ मेरा बस हो गया, और इस बार मैं गंभीर हूँ।
तुम मेरे पिता के अंतिम संस्कार में पी कर आए थे?
और डॉक्टर के पास नहीं जाते हो, और मैं बस...
-मैं तुम्हें और सहारा नहीं दे सकती हूँ। -नहीं...
हे भगवान।
-हे भगवान। क्या हो रहा है? -सर, आप मेरे साथ
-लाइन पर बने रहिए। फ्लॉयड? -हाँ?
आपको यक़ीन है आपने जिस औरत को गोली मारी वह आपकी मंगेतर थी?
-क्या? -आपने अभी कहा
आपने दरवाज़े के दूसरी तरफ़ से उसके चेहरे पर गोली मारी।
यह मानकर कि वह विकृत हो गई है,
मुझे ऐसा लग रहा है कि आपने शायद किसी और लड़की को गोली मारी है।
क्या उसके शरीर पर कुछ है जिससे उसकी पहचान हो सके?
-कोई तिल? कोई निशान? -सब जगह ख़ून है।
-मैं नहीं बता सकता अगर यह वही है। नहीं! -आपकी मंगेतर के पास अंगूठी होनी चाहिए ना?
-हाँ। -ठीक है, क्या उसने पहन रखी है?
हे भगवान, नहीं।
ओह, इस औरत की उँगली में कोई अंगूठी नहीं है।
उसने कहा वह अपनी बहन के साथ शहर से बाहर जा रही है।
आपको लगता है वह बहन हो सकती है?
बर्नीस?
क्या डार्लीन और बर्नीस एक जैसी दिखती हैं?
अरे, नहीं।
अरे, नहीं। मैंने बर्नीस को गोली मार दी? मैंने उसकी बहन को गोली मार दी।
ख़ैर, अगर आपने फ़ोन पर डार्लीन से बात की, तो मेरे ख़्याल से आपने यही किया है।
ओह, भगवान के लिए।
यह डार्लीन है। वह दोबारा फ़ोन कर रही है। मुझे उसे यह समझाने की ज़रूरत है।
नहीं, कृपया, सर। फ्लॉयड, फ़ोन मत...
फ्लॉयड?
क्या यह वाक़ई तुम हो?
तुम रो रहे हो?
यह एक मज़ाक है, है ना? अब तुम परवाह करने वाले आदमी बन गए हो?
तुम ज़िंदा हो, डार्लीन।
तुम्हें पता नहीं इसके मेरे लिए क्या मायने हैं... मैं कितना ख़ुश हूँ।
तुम बहुत कमीने हो।
मैं दोबारा इन झाँसों में नहीं आने वाली। ऐसा बिल्कुल नहीं होगा।
ओह, जान।
पता नहीं तुम्हें कैसे बताना चाहिए, लेकिन आज रात कुछ बहुत बुरा हुआ है।
क्या?
तुम्हारी... बर्नी... तुम्हारी बहन...
मैं... मैंने शायद, मतलब,
-ग़लती से उसे गोली मार दी। -यह एक गंदा मज़ाक है।
-तुम क्या बात कर रहे हो? -मुझे माफ़ कर दो।
मैं बस तुम्हें डराना चाहता था, और मैंने दरवाज़े पर गोली चलाई।
-वह एक चेतावनी की तरह था। -बस करो! फ्लॉयड, बस करो।
-यह मज़ाक नहीं है। -जानता हूँ यह मज़ाक नहीं है। मुझे अफ़सोस है।
-मैं बस तुम्हें डराना चाहता था। -बर्नीस!
क्या? क्या हो गया?
-हे भगवान। कुछ नहीं। -क्या?
फ्लॉयड, कमीने! बर्नीस यहीं है। वह बस ऊपर थी।
-वह... वह वहीं है? -हाँ, वह यहीं है।
तो यह जो भी है,
तुम अब जो भी गंदी हरकत कर रहे हो, यह काम नहीं कर रही है।
क्य... रुको। तुम इस वक़्त कहाँ हो?
मैं घर पर हूँ। और अभी जाने वाली हूँ, इसलिए यहाँ आने की ज़हमत मत उठाना।
तुम मेरी बात सुन रहे हो? यहाँ मत आना।
यह मुमकिन नहीं है, क्योंकि मैं तुम्हारे घर पर ही हूँ।
तुम क्या बात कर रहे हो?
क्या तुमने अपनी अंगूठी उतार दी? मंगनी की अंगूठी?
हाँ, मैंने उतार दी और वह तुम्हें वापस नहीं मिलेगी।
मैं उसे गिरवी रखकर वह पैसे ले लूँगी जो तुम्हें मुझे देने हैं।
तुमने अंगूठी कहाँ रखी?
अपनी जेब में, कमीने। और कहाँ?
अलविदा, फ्लॉयड। मेरे घर मत आना।
लेकिन मैं तुम्हारे घर पर ही हूँ!
फ्लॉयड?
वह अपनी बहन के साथ कहीं थी। तो यह लाश उसकी भी नहीं है।
ओह, हे भगवान।
-हे भगवान। -तुम क्या कर रहे हो, फ्लॉयड?
-मैं उसे पलट रहा हूँ। -नहीं।
-उसकी जेब में हाथ डाल रहा हूँ। -कृपया ऐसा मत करो।
डार्लीन ने फ़ोन पर कहा उसने अंगूठी अपनी...
हे भगवान।
अंगूठी उसकी जेब में है, जैसा उसने कहा था।
डार्लीन।
मैंने उसे मार डाला। मैंने अपनी जान को मार डाला। मार दिया।
उसने कहा उसने अंगूठी उतारकर अपनी जेब में रखी
और मुझे वह मिल गई।
वह मेरी बाँहों में मरी पड़ी है और उसी समय मुझे फ़ोन कैसे कर सकती है?
-आख़िर हो क्या रहा है? -फ्लॉयड?
मैं... मेरे ख़्याल से मुझे मालूम है।
-क्या? -मेरी बात सुनो।
इस तरह का यह पहला कॉल नहीं है जो मेरे पास आया है।
क्या? यह नहीं है?
पिछले दो हफ़्तों में, हमारे पास बहुत से अजीब कॉल आए हैं,
सब में अलग-अलग लोग ऐसी ही चीज़ें बयान कर रहे हैं।
पहले मुझे लगा वे कहानियाँ बना रहे हैं,
लेकिन अब जो हो रहा है, मैं उससे इंकार नहीं कर सकती हूँ।
हे भगवान। यह वाक़ई हो रहा है।
किसी तरह, मेरे ख़्याल से डार्लीन तुम्हें अतीत से फ़ोन कर रही है।
-मतलब, कुछ मिनट पहले के अतीत से। -रुको, क्या?
मैं बता रही हूँ,
यहाँ के कॉल सेंटर में ऐसे बहुत से कॉल आ रहे हैं।
वैसे, जिनका कोई मतलब नहीं है।
यह एक चमत्कार है।
क्या... क्या मतलब है तुम्हारा, एक चमत्कार?
अगर वह मुझे अब भी फ़ोन कर रही है, तो इसका मतलब मैं उसे बचा सकता हूँ।
ख़ैर, शायद भगवान तुम्हें दूसरा मौक़ा दे रहे हैं।
शुक्रिया, ऐना। ओह, मेरा यक़ीन करने के लिए शुक्रिया।
फ्लॉयड, अफ़सर किसी भी पल पहुँच जाएँगे।
तुम्हारे पास ज़्यादा समय नहीं है।
जानता हूँ। अलविदा, ऐना। और... और शुक्रिया।
फ्लॉयड? तुम वहाँ हो?
-मुझे माफ़ कर दो, डार्लीन। -रुको, क्या?
मैंने कहा मुझे माफ़ कर दो।
गज़ब।
मैं ब... मुझे नहीं लगता मैंने कभी तुम्हारे मुँह से यह शब्द सुने हैं।
जानता हूँ।
मैं जानता हूँ मैं स्वार्थी रहा हूँ,
और मैं कभी समझा ही नहीं कि तुम मेरे लिए क्या मायने रखती हो।
फ्लॉयड, क्या तुम सच कह रहे हो?
मैंने तुम्हारी भावनाओं के साथ खेला।
मैंने तुम्हें वह अंगूठी दी, लेकिन प्रतिबद्ध नहीं हुआ, और मैं...
मुझे माफ़ कर दो।
मैं नहीं... मैं कभी तुम्हारे लायक नहीं बना। मैं तुमसे प्यार करता हूँ, जान।
मैं बता नहीं सकता कि मैं तुमसे कितना प्यार करता हूँ।
कभी-कभी तुम मुझे इतना ग़ुस्सा दिलाते हो, पता है?
जानता हूँ, जान।
मुझे तुम्हें कुछ और बताना है।
-यह हंट्सविल पीडी है। -अरे, नहीं।
वे यहाँ आ भी गए हैं।
-हथियार नीचे डाल दो। -फ्लॉयड, वह क्या है?
-क्या हो रहा है? क्या... -शॉटगन नीचे रख दो
और अपने हाथ सिर पर रखकर बाहर आ जाओ।
मुझे... मुझे बस एक मिनट चाहिए, ठीक है?
और... और मैं वादा करता हूँ मैं आ जाऊँगा।
फ्लॉयड, वहाँ आख़िरकार हो क्या रहा है?
ओह, रुको, तुम यहाँ आ गए हो।
क्या?
तुम्हारा ट्रक अभी बाहर आकर रुका है।
-अरे, नहीं। -तुम अच्छे नहीं दिख रहे हो।
ठीक है, डार्लीन, मैं चाहता हूँ तुम सामने के दरवाज़े से दूर रहो।
क्या? क्यों?
क्योंकि मैंने बहुत ज़्यादा पी रखी है, और मैं एक बड़ी बेवक़ूफ़ी करने जा रहा हूँ।
फ्लॉयड, मैं समझ नहीं पा रही हूँ।
बाहर असल में मैं नहीं हूँ।
-मतलब, मैं हूँ, लेकिन... -दरवाज़ा खोलो, डार्लीन।
-सुन रही हो? -अरे, नहीं।
डार्लीन, नहीं। दरवाज़ा मत खोलना।
-चलो, डार्लीन। अंदर आने दो। -जान, क्या हो रहा है?
तुम वहाँ बाहर और साथ ही मुझसे फ़ोन पर कैसे बात कर रहे हो सकते हो?
-दरवाज़ा खोलो! -यह कौन है?
डार्लीन, सुनो। मेरी बात मानो और दरवाज़ा मत खोलना।
डार्लीन, मैं जानता हूँ तुम अंदर हो।
जानता हूँ तुम अंदर हो!
ठीक है, मुझे विश्वास हो गया।
-मैं क्या करूँ? -तुम्हारी बहन तुम्हारे साथ है?
श्रीमान नेल्सन? यह आपकी आख़िरी चेतावनी है।
हाँ। हाँ, बर्नीस मेरे साथ है।
हमें ज़बरदस्ती घर के अंदर घुसना पड़ेगा।
ठीक है, तुम खेलना चाहती हो? चलो खेल खेलते हैं, डार्लीन!
अरे, नहीं। वह होने वाला है। पीछे से निकल जाओ।
कार में बैठो और ड्राइव करो।
क्यों? मैं समझ नहीं पा रही हूँ।
तुम्हें मुझसे जितना हो सके उतनी दूर जाना है। समझ रही हो?
मैं बुरा आदमी हूँ। मैं एक बुरा आदमी हूँ, और मुझे मदद की ज़रूरत है।
इसलिए गाड़ी चलाओ और मुझे कभी दूसरा मौक़ा मत देना।
-वादा? -क्यों? मुझे वादा करने की क्या ज़रूरत है?
-मैं समझ नहीं रही हूँ। -कृपया।
-नहीं, तुम्हें वादा करना होगा। -श्रीमान नेल्सन।
-कृपया। -ठीक है, ठीक है।
वादा करती हूँ।
शॉटगन नीचे रखो और हाथ उठाकर बाहर आ जाओ!
जान?
डार्लीन?
ओह, जवाब दो! कृपया कह दो तुम ठीक हो, जान!
मैं ठीक हूँ।
हम चुपचाप पीछे से निकल रहे हैं। कार में बैठ रहे हैं।
ओह, भगवान का शुक्र है।
मैं तुम्हें छोड़ने का वादा करती हूँ, लेकिन पता नहीं यह क्यों कर रही हूँ।
अब बस जाओ और पीछे मुड़कर कभी मत देखना।
-अरे! -अरे, नहीं।
तुम कहाँ जा रही हो, डार्लीन? यहाँ वापस आओ!
-डार्लीन? -मैंने कहा यहाँ वापस आओ!
डार्लीन?
मैं ठीक हूँ।
मैं... मैं ठीक हूँ, फ्लॉयड। हम ठीक हैं।
तुम एक कमीने इंसान हो, फ्लॉयड!
माफ़ करना, जान, तुम नहीं। दूसरे वाले तुम। वह वाक़ई कमीना है।
जानता हूँ।
दूसरा वाला... ख़ैर, वह भी मैं ही हूँ, लेकिन हाँ। वह... बुरा है।
-मेरी मदद करने का शुक्रिया। -ठीक है।
रुको, रुको!
और तुम गाड़ी... तुम दूर जा रही हो, तुम सुरक्षित हो।
फ्लॉयड?
फ्लॉयड, जान?
ठीक है, वह गिर गया। वह गिर गया।
ओह, तुमसे प्यार है, जान।
तुमसे प्यार है।
उप-शीर्षक अनुवादक: मीनू